མིང་མཛོད་ལ་ཐ་སྙད་བསྡུས་རིགས་དང་འགྲེལ་བཤད་རྒྱག་སྟངས་ཕྱོགས་གཉིས་ཀ་ནས་བརྡ་དག་མིང་མཛོད་དང་ཆེད་ཚན་རིག་གནས་མིང་མཛོད་འདྲེས་མར་གྲུབ་པ་ཡོད།དེ་ཡང་བརྡ་དག་མིང་མཛོད་ཆེ་གྲས་ལ་དེའི་ཁྱད་ཆོས་ཐོན་སླ་བ་ཡིན་ཏེ།བརྡ་དག་མིང་མཛོད་ཆེ་གྲས་ལ་ཐ་སྙད་བསྡུ་ཁོངས་རྒྱ་ཆེ་བས་དེར་ཆེད་ཚན་ཐ་སྙད་མི་ཉུང་བ་ཞིག་འདུ་ཡོང་བ་ཡིན་ན་དེར་འགྲེལ་བཤད་རྒྱག་སྐབས་ཆེད་ཚན་ཤེས་བྱའི་འགྲེལ་བཤད་ཞོར་ལ་ཐོན་ཡོང་བ་ཡིན་པས་མཐར་བརྡ་དག་རིག་གནས་འདྲེས་མ་ཞིག་ཆགས་ཀྱི་ཡོད།དཔེར་ན་བོད་རྒྱ་ཚིག་མཛོད་ཆེན་མོལྟ་བུ་ཡིན་ནོ།།